Kongelig Sommerballet
2026-06-10 19:00 - 21:00 (Europe/Copenhagen) | Augustenborg Slotspark, Storegade 2, Augustenborg, 6440, Danmark
Gratis ballet under åben himmel, når Kongelig sommerballet for 20. gang tager på turné.
Kongelig sommerballet er efterhånden blevet en fast tradition for publikummer rundt om i hele Danmark. Oplev nogle af landets bedste balletdansere i højdepunkter fra kendte balletter og den kommende sæsons forestillinger.
Det bedste startskud på sommeren er at sidde i den danske sommersol med familie og venner, mens dansere fra Den Kongelige Ballet optræder live. Kongelig sommerballet har eksisteret siden 2006 og trækker hvert år tusindvis af publikummer ud i sommervejret for at se ballet under åben himmel. Alle steder – lige fra slotte, parker, havne og museer – har publikum været begejstrede for denne særlige oplevelse.
Kongelig sommerballet er for alle – både garvede balletomaner men også helt nye balletelskere.

GRATIS ADGANG UDEN BILLET

Praktiske oplysninger:
Der vil ikke være opsatte stole – medbring selv enten tæppe eller stoleDer udleveres gratis trykt program ved ankomstKom også og oplev balletdansernes opvarmning på scenen, som starter 1 ½ time før forestillingenForestillingen aflyses først i sidste øjeblik, hvis vejrforhold ikke tillader, at forestillingen kan gennemføres

Nordals-Musikfestival 2026
2026-06-11 - 2026-06-13 | Nordborg Slot, Slotsgrunden 1, Nordborg, 6430
Nord-Als Musikfestival afholdes hvert år den anden weekend i juni på det idylliske Nordborg Slot, som ligger midt i Nordborg by.Til daglig danner slottet rammen om Nordborg Slots Efterskole.

I forfatterens SPOR: Bente Løwe Christiansen
2026-06-11 10:00 - 12:30 | Frydenlund 7, Broager, 6310
Oplev den litterære lydvandring “Maren Ingensted” på Broagerland sammen med Bente Løwe Christiansen

Bente Løwe Christiansen: Maren Ingensted
Et sagn om en røverbande på Broagerland danner grundlaget for denne dramatiske lydvandring. En historiefortæller ved et knitrende bål tager os med tilbage i tiden, til dengang den tætbevoksede skov bredte sig over halvøen. Sammen med Maren Ingensted, røverdatteren med det rene hjerte, bevæger du dig gennem skoven, når Bente Løwe Christiansen vækker det glemte sagn til live.
Turen er ca. 4 km, og dele af turen er i svært terræn
Billet inkl. let forplejning: 50 DKK
Mødested: Frydenlund 7, 6310 Broager

I forfatterens SPOR
De otte litterære lydvandringer i SPOR er lige så forskellige som de forfattere, der har skrevet dem. I anledning af, at SPOR bliver lanceret, har du mulighed for at deltage i et særarrangement, hvor du kan opleve lydvandringerne fra projektet SPOR i fællesskab med fortællingens forfatter.
Inden lydvandringen vil forfatteren fortælle om arbejdet med teksten og om sine tanker bag fortællingen. Herefter går vi i forfatterens SPOR og begiver os i fællesskab af sted på lydvandringen – mens vi hver især oplever lydvandringen i vores egne høretelefoner.
Når lydvandringen er færdig, samles vi til en uformel Q&A, hvor du kan stille spørgsmål til forfatteren, mens vi nyder lidt godt til ganen.
Husk at medbringe smartphone og høretelefoner

BikeandRun
2026-06-11 18:00 - 21:00 | SFS Hallen, Borgmester Andersens Vej 100, Sønderborg, 6400, Danmark
Deltag i Sønderborgs motionsevent for dig og din arbejdsplads, familie, venner og naboer.
Med Bike & Run Stafetten får I en dag med bevægelse og motion og sjove oplevelser sammen med de andre deltagere. En fælles motionsoplevelse giver energi og begejstring – på arbejdspladsen og i fritiden.
Bike and run er rigtigt god for folk, der ikke er vant til at træne
Der er plads til både de lynhurtigere og de mere sindige i aftenens dyst. Alle hold skal præstere en maraton i form af tre gange løb på fem kilometer og to cykelture på hver 13,6 km.

Aftenvandring i Oksbøl Skov - Naturpark Nordals
2026-06-11 19:00 - 21:00 | OKsbøl Skov, Havnbjergvej 21, 6430 Nordborg, 6430, Danmark
Kom med på tur i Oksbøl Skov.
Oksbøl skov ligger i den skønne Naturpark Nordals og på denne aftentur kan du komme med rundt og se hvordan skoven gror, høre om naturen samt høre om de seneste planer for området.
Oksbøl skov er etableret for at sikre rent drikkevand på Nordals, men udover rent drikkevand er skoven også blevet en vigtig trædesten for naturen hvor mange dyr og planter har etableret sig i skoven.
Vi ses på Nordals.

Portrætkoncert af Lil Lacy
2026-06-11 19:30 - 21:00 | Koncertsalen Alsion, Alsion 2, Sønderborg, 6400, Danmark
Når en komponist og et orkester arbejder tæt sammen over flere år, opstår en enestående musikalsk symbiose. Lil Lacy er Sønderjyllands Symfoniorkesters huskunstner fra 2024-2027, og hendes musikalske samarbejde med orkestret rummer en dybde, der kun kan opstå gennem gensidig inspiration og tid til fordybelse.

I denne portrætkoncert præsenteres tre af hendes værker, som alle udspringer af dialogen mellem komponist og musikere. Hendes ouverture, Di drømm som bringe vos sammel, skrevet til orkestrets 60 års jubilæumskoncert, forener historie og fremtidsvision, mens fløjtekoncerten – skabt i tæt samarbejde med orkestrets egen fløjtenist Thomas Jensen – er en sanselig rejse gennem livets faser. Med Lil Lacy som huskunstner kan musikerne og publikum opleve, hvordan hendes musikalske sprog udvikler sig over tid. Workshops, eksperimenter og fælles kunstnerisk vækst skaber et levende og dynamisk musikmiljø, hvor nye idéer spirer – og hvor drømme bliver til lyd. Det er derfor noget helt særligt, at vi denne aften ikke blot har vores huskunstner, men også vores nye chefdirigent Christian Øland i huset til uropførelsen af Lil Lacys symfoni – et højdepunkt i dette kunstneriske samarbejde, der kun lige er begyndt.
Ca. 1 time og 50 minutter uden pause
Program:
L. Lacy: Di drømm dæ bringe vos sammel
L. Lacy: Fluidity of Matter and Life,
Flute Concerto No. 1
L. Lacy: Symfoni (endnu ikke navngivet)
Chefdirigent:
Christian Øland
Solister:
Thomas Jensen, fløjte

Sønderborg Strikkefestival 2026
2026-06-12 15:00 - 20:00 | Multikulturhuset Nørre Havnegade 15, Nørre Havnegade 15, Sønderborg, 6400
Er du vild med garn, strikketøj og ny inspiration?
Så glæd dig til den fjerde udgave af Sønderborg Strikkefestival, som finder sted 12.-14. juni 2026. Igen byder den på flere end 30 forskellige workshops og lige så mange spændende butikker samlet på ét sted.
Strikkefestivalen foregår i ikoniske bygninger midt i Sønderborg, tæt på det blå Alssund: Det moderne multikulturhus og den historiske kaserne, som nu er foreningshus. Målet er, at der ligesom de foregående år er omkring 1100 gæster, der finder vej til garnmekkaet.
Festivalen fredag den 12. juni med et brag af et sceneshow med strikdesigner Lisa Renner. Med sine seneste sommer-kollektioner tager hun gæsterne til et univers af sommer, varmt sand og vind i håret. Hun strikker garn og masker til højder, hvor de opnår et unikt samspil med kropopfattelse og bevægeglæde – og serverer det festligt og energisk ud over scenekanten. Det bliver et festfyrværkeri af en start på årets festival.
Fredag er der også workshops, ligesom lørdag og søndag. Blandt de 40 forskellige workshops er der noget for både nybegyndere, øvede og meget øvede: Strukturstrik, gobelinstrik, vævestrik, islandske teknikker, Fair Isle, patent- og dobbeltstrik, strik med restegarn, freeform, raglan, feminist strik, hønsestrik, broderi på strik og meget, meget mere.

Alsang
2026-06-12 16:30 - 17:30 | Rådhustorvet, Sønderborg, 6400
Kom og syng med på en masse skønne sange fra Højskolesangbogen, når Sangcentret inviterer til ALSANG på Rådhustorvet i Sønderborg.
Fællessangen akkompagneres af Steffan Grarups Kvartet, og Sønderskovskolens Børnekor synger for.
Der er rig mulighed for at synge med fra caféernes udendørs-servering.

Lyt & Strik
2026-06-13 11:00 - 11:45, 2026-06-13 13:00 - 13:45, 2026-06-13 14:00 - 14:45 | Biblioteket Sønderborg, Nørre Havnegade 15, Sønderborg, 6400, Danmark
Læn dig tilbage med dit strikketøj, og lad roen falde over dig, mens du lytter til bibliotekarernes yndlingsnoveller.
Arrangementerne er en del af strikkefestivalen Garn uden Grænser.
Se hele programmet på garnudengraenser.dk
Gratis – mød bare op
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

WoodSculpture
2026-06-14 - 2026-06-20
Den 14. – 20. juni 2026 afholdes en af Sønderborgs mest folkekære sommertraditioner: træskærersymposiet WoodSculpture.
En række billedhuggere fra forskellige steder på kloden mødes hvert år på Slotskajen i Sønderborg for på en uge at forme hvert deres kunstværk ud af egetræsstammer. Publikum strømmer ugen igennem til for at se processen fra træstamme til skulptur. Når symposiet er ovre, bliver årets produktion placeret et eller flere steder rundt om i Sønderborg Kommune. Det betyder, at der nu er tæt på 150 skulpturer fordelt ud over Sønderborg Kommune.
Begivenheden har siden 2012 foregået hvert år, med coronasommeren 2020 som eneste undtagelse. Det er et samarbejde mellem Uwe Wolff’s Fond og Sønderborg Kommune, assisteret af en lang række lokale samarbejdspartnere.

Augustenborg skovtur
2026-06-14 10:00 - 13:00 | Augustiana Kunstpark & Kunsthal, Palævej 10-14, Augustenborg, 6440, Danmark
Kom og deltag i en spændende natur- og kulturtur om Augustenborg skov. Vi mødes ved Det Røde Palæ.

Sønderborg Strikkefestival 2026
2026-06-14 10:00 - 16:00 | Kasernen, Gerlachsgade 5, Sønderborg, 6400
Er du vild med garn, strikketøj og ny inspiration?
Så glæd dig til den fjerde udgave af Sønderborg Strikkefestival, som finder sted 12.-14. juni 2026. Igen byder den på flere end 30 forskellige workshops og lige så mange spændende butikker samlet på ét sted.
Strikkefestivalen foregår i ikoniske bygninger midt i Sønderborg, tæt på det blå Alssund: Det moderne multikulturhus og den historiske kaserne, som nu er foreningshus. Målet er, at der ligesom de foregående år er omkring 1100 gæster, der finder vej til garnmekkaet.
Festivalen fredag den 12. juni med et brag af et sceneshow med strikdesigner Lisa Renner. Med sine seneste sommer-kollektioner tager hun gæsterne til et univers af sommer, varmt sand og vind i håret. Hun strikker garn og masker til højder, hvor de opnår et unikt samspil med kropopfattelse og bevægeglæde – og serverer det festligt og energisk ud over scenekanten. Det bliver et festfyrværkeri af en start på årets festival.
Fredag er der også workshops, ligesom lørdag og søndag. Blandt de 40 forskellige workshops er der noget for både nybegyndere, øvede og meget øvede: Strukturstrik, gobelinstrik, vævestrik, islandske teknikker, Fair Isle, patent- og dobbeltstrik, strik med restegarn, freeform, raglan, feminist strik, hønsestrik, broderi på strik og meget, meget mere.
Lørdag og søndag åbner standene i Foreningshuset Kasernen: En ønskedrøm bestående af omkring 30 skønne, helt forskellige butikker samlet på ét sted. Garnbutikker fra hele landet præsenterer deres lækkerier. I valget af stande har Garn uden Grænser lagt vægt på stor variation til et bredt publikum, idet der er alt fra alverdens garntyper, håndfarvet garn, strikkede modeller, nye designs og tilbud på skønne kits til tasker, perler, knapper, pinde og nåle. En verden af muligheder og inspiration til det næste håndarbejdsprojekt.
Takket være gavmild støtte fra sponsorer kan man igen i år være med til Sønderborg Strikkefestival for til meget rimelige priser: 100 kr. for partoutbillet/armbånd og 325 kr. pr. workshop. Dét er billigt, og det er det, fordi vi synes, at fællesskabet omkring strik og muligheden for at opleve og lære nyt skal være for alle.

Søby og Omegns ringridning
2026-06-14 11:00 - 17:00 | Rakelmose 2, 6430 Nordborg, Rakelmose 2, Nordborg, 6430, Danmark
Søby og Omegns ringridning, foregår på ringriderpladsen
Rakelmose 2, 6430 Nordborg
(For enden af Tjørningen ved Søby Have)

Søndag d. 14. juni 2026
Gående kan tilgå pladsen via cykelstien eller gennem skoven fra Nordborgvej.
Indgang for heste til ringriderpladsen, Rakelmose 2, 6430 Nordborg.

Ryttere skal være til hest på pladsen kl.11.15, hvor formanden byder velkommen.
Derefter begynder dysten / ridningen i galgerne.

Miniwood
2026-06-14 13:00 - 17:00 | Slotskajen Sønderborg, In front of Sønderborg Slot, Sønderborg, Danmark
Kom ned til Sønderborg Slot og vær med til et par spændende timer hvor vi arbejder med træ lige fra skoven.
Kig i vores træstak og lad fantasien spille.
Vi har også værktøjet og du må tage det du laver med hjem. Vi ses derude.

Koncert med "Duo Gaudio"
2026-06-14 16:00 - 17:00 | Sct. Marie Kirke, Sønderborg, Kirketorvet, Sønderborg, 6400
På en sommerlig søndag eftermiddag åbner Sct. Marie Kirke sine døre for en bemærkelsesværdig koncertoplevelse, hvor ‘Duo Gaudio’ vil fylde rummet med harmonisk sammenspil. Duoen, bestående af violinist Clara Richter-Bæk og organist Christian Præstholm, vil tage publikum med på en musikalsk rejse gennem barok, romantik og moderne toner.
Programmet åbner med Vivaldis levende 2. violinsonate i A-dur, og fortsætter med Bachs 6. violinsonate i G-dur, hvor orgel og violin indgår i et lige partnerskab. Duoen rører også ved norske romantiske strømninger med Johann Svendsens æteriske Romance. Koncerten kulminerer med Knut Nystedts intense Concerto Sacro og Christian Præstholms selvkomponerede “Poème”.
Med gratis entré er det en enestående chance for at opleve både klassiske mesterværker og nyt kompositioner i det indbydende kirkelige miljø. Dørene åbnes kl. 16:00 den 14. juni i Sct. Marie Kirke, Kirke Alle 4, hvor ‘Duo Gaudio’ venter på at fylde dit hjerte med musikkens mangfoldighed.

Læseklubben
2026-06-15 16:00 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Biblioteket Sønderborg har en læseklub for de hardcore læsere i alderen 12-16 år
Vi mødes mandage i ulige uger og snakker sammen om den bog, vi har læst.
Vi har det smaddersjovt, snakker om litteratur og oplever også kulturelle ting sammen.
Læseklubben er for børn og unge 12-16 år.
Skal du være med? Så send en mail til Karla på kaje@sonderborg.dk

Begivenheden foregår her:
Biblioteket Sønderborg
Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

I forfatterens SPOR: Karsten Skov
2026-06-15 18:30 - 21:00 | Nordborg Pier, Nordborg, 6430
Oplev den litterære lydvandring “Berthas bog” i Nordborg sammen med Karsten Skov

Karsten Skov: Berthas bog
Hvad får en mand til at forlade sin unge kone og deres lille barn? Dette spørgsmål udforsker Karsten Skov i sin lydvandring, der er inspireret af den virkelige historie om Bertha Hahn, hvis mand en dag forsvandt fra deres hjem og aldrig vendte tilbage. Med udsigt over Lillebælt følger vi i Peter Hahns spor og får forfatterens bud på, hvad der kunne være sket. Resultatet er en historisk lydvandring om kærlighed, svigt og sorg – med et nutidigt tvist.
Turen er ca. 3 km
Billet inkl. let forplejning: 50 DKK
Mødested: Nordborg Pier, 6430 Nordborg

I forfatterens SPOR
De otte litterære lydvandringer i SPOR er lige så forskellige som de forfattere, der har skrevet dem. I anledning af, at SPOR bliver lanceret, har du mulighed for at deltage i et særarrangement, hvor du kan opleve lydvandringerne fra projektet SPOR i fællesskab med fortællingens forfatter.
Inden lydvandringen vil forfatteren fortælle om arbejdet med teksten og om sine tanker bag fortællingen. Herefter går vi i forfatterens SPOR og begiver os i fællesskab af sted på lydvandringen – mens vi hver især oplever lydvandringen i vores egne høretelefoner.
Når lydvandringen er færdig, samles vi til en uformel Q&A, hvor du kan stille spørgsmål til forfatteren, mens vi nyder lidt godt til ganen.
Husk at medbringe smartphone og høretelefoner

Læseheltene
2026-06-16 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes. Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
Læseheltene er for børn i 4.-5. klasse og foregår hver tirsdag i perioden 13. januar – 23. juni (skoleferier og helligdage undtaget) på Biblioteket Gråsten.
Skal du være med? Så send en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlefeldvej 4, 6300, Gråsten
Læs mere om eventet og køb en evt. billet her.

Teglværksspilllet: Men sko må jeg ha´
2026-06-16 19:30 - 21:30 | Cathrinesminde Teglværksmuseum, Illerstrandvej 7 6310 Broager, Illerstrandbej 7,, Broager, 6310
Friluftsspil på området ved Cathrinesminde Teglværk i perioden fra den 16. til den 21. juni.
Udgangspunkt i Linda Lassens bog ”Men sko må jeg ha” der handler om den sønderjyske vandrelærerinde Henriette Gubi der levede fra 1856 til 1894. Stykket, der er dramatiseret af Brian Wind-Hansen, skildrer hendes fattige liv, hendes altopofrende indsats for den danske sag og en ulykkelig kærlighed.

Far på færde
2026-06-17 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
Far på færde finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

I forfatterens SPOR: Hans Karup
2026-06-17 16:30 - 19:00 | Flensborg Landevej v. Bøffelkobbelvej, Sønderborg, 6400
Oplev den litterære lydvandring “Svajer med grenene” i Dybbøl sammen med Hans Karup

Hans Karup: Svajer med grenene
Fortid og nutid smelter sammen, når du går i digteren Hans Karups fodspor gennem Dybbøls bakkede landskab. I al deres enkelthed åbner digtene din sanselige opmærksomhed for stedets stemme og tidens krusninger. Giv dig selv en stille pause fra hverdagens larm med en knitrende, lyrisk lydvandring i ørerne og udsigt over mark og vand.

Turen er ca. 2,5 km i kuperet terræn
Billet inkl. let forplejning: 50 DKK
Mødested: Flensborg Landevej v. Bøffelkobbelvej, 6400 Sønderborg

I forfatterens SPOR
De otte litterære lydvandringer i SPOR er lige så forskellige som de forfattere, der har skrevet dem. I anledning af, at SPOR bliver lanceret, har du mulighed for at deltage i et særarrangement, hvor du kan opleve lydvandringerne fra projektet SPOR i fællesskab med fortællingens forfatter.
Inden lydvandringen vil forfatteren fortælle om arbejdet med teksten og om sine tanker bag fortællingen. Herefter går vi i forfatterens SPOR og begiver os i fællesskab af sted på lydvandringen – mens vi hver især oplever lydvandringen i vores egne høretelefoner.
Når lydvandringen er færdig, samles vi til en uformel Q&A, hvor du kan stille spørgsmål til forfatteren, mens vi nyder lidt godt til ganen.
Husk at medbringe smartphone og høretelefoner

6430 AllStars
2026-06-18 08:00 - 2026-08-13 17:00 | Outdoorscenen Nordborg Slot, Slotsgrunden 1, Nordborg, 6430
FRILUFTSKONCERT – NORD ALSISKE musikgrupper på Outdoorscenen ved Nord-Als Musikfestival. Her kan de populære VOS piche genopleves sammen med popduoen Jan og Dusko, visesange med Bente og Tim samt singer-songwriter Oliver Jon

Cykeltur i Naturpark Nordals
2026-06-18 16:00 - 19:00 | Mjels Pumpehus, Færgevej 7, Nordborg, 6430, Danmark
Kom med på cykel i Naturpark Nordals og oplev det smukke landskab. Turen er for alle. Vi cykler ca. 15 km. Medbring din egen cykel, mad og drikke. Turen er planlagt til almindelig cykel.
Undervejs vil vi gerne høre dine inputs til, hvordan du mener Naturpark Nordals skal udvikle sig i fremtiden.
Læs mere om Naturpark Nordals: https://www.naturparknordals.dk/

Fagenes Fest Sønderborg 2026
2026-06-18 17:30 - 20:00 | BC Syd, Søndre Landevej 30, Sønderborg, 6400
Fagenes Fest Sønderborg er en hyldest til vores dygtige faglærte, som i løbet af året 2025 og 2026 består sin fag- eller svendeprøve.

Det er en fest, hvor vi fejrer deres præstationer og viser vores stolthed og anerkendelse. Arrangementet er er en stor fest med mad, musik, underholdning og anerkendelse, som de fortjener.

Queen Machine og MADSEN
2026-06-19 20:00 - 23:00 | Mølleparken, Kærvej, Sønderborg, 6400
Glæd dig til en rock aften med gode klassikere.
Queen Machine
Oplev Europas bedste hyldest til Queen
I mere end et årti har Queen Machine begejstret publikum i ind- og udland med deres formidable hyldest til Queen – et show fyldt med energi, spilleglæde og kærlighed til rockens mest ikoniske sange. Med hits som Bohemian Rhapsody, We Will Rock You og Don’t Stop Me Now leverer de et storladent, visuelt festfyrværkeri med lys, konfetti og spektakulære kostumer.
Bandets professionalisme og respekt for arven efter Freddie Mercury skinner igennem, båret af den karismatiske forsanger Bjarke Baisner, der med kraft og nærvær løfter Queens sange ind i nutiden.
Queen Machine har spillet over 700 koncerter verden over – fra Danmark til USA og Storbritannien. I 2024 høstede de stor succes med deres symfoniske turné sammen med Danmarks Underholdningsorkester, der samlede over 28.000 publikummer og tre udsolgte shows i DR Koncerthuset.
I 2025 fortsætter succesen, når Queen Machine fejrer 40-årsjubilæet for den legendariske Live Aid-koncert med endnu en storslået turné. En aften med Queen Machine er en oplevelse, du ikke må gå glip af – ren rockmagi med hjertet i centrum.
MADSEN
MADSEN – rockarven lever videre
I største kærlighed til Johnny Madsens musik og poesi træder sønnen Rasmus Madsen nu frem på scenen sammen med nogle af dansk rockmusiks tungeste navne. Bandet MADSEN spiller rå, autentisk rock’n’roll fra Thyborøn – på faderens vilje, publikums nåde og bandets udelte begejstring.
Da Rasmus i efteråret 2024 modtog Rockakademiets hæderspris på sin fars vegne og spillede et par af de største hits med bl.a. Knud Møller, var publikum ikke i tvivl: ”Han lyder sgu da ligesom sin far.” Reaktionen satte gang i tanken om, at musikken skulle leve videre – også uden Johnny selv.
”Min far sagde til mig: Det er vidunderligt at tænke på, at min musik nu skal rejse videre,” fortæller Rasmus Madsen, der selv er blandt landets ypperligste guitarister. Nu vender MADSEN tilbage til landets største scener – med sange, sjæl og spilleglæde i behold. ”Vi tager ud på min fars vilje, på jeres nåde og på vores begejstring,” siger Rasmus. ”Jeg vil fortsætte, hvor min far slap – og møde det publikum, der bar ham frem.”

Andreas Odbjerg og Sofie1998
2026-06-20 20:00 - 23:00 | Mølleparken, Kærvej, Sønderborg, 6400
Glæd dig til upcoming kunstneren Sofie1998 og hitmageren Andreas Odbjerg.
Andreas Odbjerg
Andreas Odbjerg har på få år etableret sig som en af Danmarks mest elskede og respekterede sangskrivere. Hans repertoire spænder fra stærkt personlige, ærlige tekster til fængende melodier, der rammer lige i hjertet. Med sange som “I morgen er der også en dag”, “Hjem fra fabrikken”, “Stor mand” og “Hvad skal verden med en som mig” er han blevet en del af lydsporet til vores tid og skrevet sig ind i danskernes fælles sangbog. Andreas mestrer kunsten at skabe øjeblikke, hvor publikum både kan grine, reflektere og synge med på hver eneste linje. Hans koncerter fylder store arenaer, men det er altid nærværet, energien og humoren, der gør oplevelsen unik. Publikum har taget ham til sig som en af de mest spillede og elskede artister i Danmark, og hver gang han træder på scenen, samles folk i fællessang og fest, hvor både hjerte og fødder får lov at bevæge sig.
Sofie1998
Sofie Bachs sange er som åbne dagbøger fyldt med varme, livsnydelse og selvironi. Hun skildrer hverdagens ironiske absurditeter og udfordringer med et glimt i øjet og et smil på læben. Sofie1998 flyttede i 2020 fra Jylland til hovedstaden for at forfølge musikkarrieren. Med en finaleplads i Karrierekanonen i 2022 tog hun et stort skridt mod at forfine sit musikalske udtryk. I slutningen af 2024 udgav hun singlen “Marianne og Henrik”, hvor hun synger til sine forældre om ikke at ville have børn og ønsket om et friere liv. Senest har hun udgivet festbangeren “Carpe Diem”, som har markeret sig på bl.a. P4 og Spotify-playlister – og måske har du også hørt “Horsens” i radioen en gang eller ti? Den lå i 8 uger uger på top ti på AirPlay og toppede som nr 1. Hun er nu aktuel med den ny single ”Alene og In Love”.

Haveselskabet Sønderborgs årlige bustur
2026-06-21
I 2026 går turen til Bramming – Tjæreborg området, hvor vi besøger 4 forskellige haver og en planteskole. Der vil være mulighed for at købe planter undervejs, så medbring en kasse til indkøbene.
Alle medbringer selv madpakke kaffe/te
Pris for ikke medlemmer er 425 kr.
Pris for medlemmer er 345 kr.
Rundstykke og kage er med i prisen.
Tilmelding skal ske til Birgit Damm på tlf. 2249 2295/birgit@da2m.dk
Betaling sker sammen med tilmeldingen.
Der vil være opsamlingssted ved Ahlmannsparken i Gråsten kl. 7.15 og Silvan i Sønderborg kl. 7.45

Augustenborg og Omegns Ringridning
2026-06-21 | Augustenborg og omegns Ringridning, Industrivej, Augustenborg, 6440
Kom og oplev en traditionel sønderjysk ringrider turnering og folkefest, hvor over 100 ryttere samles og dyster om at blive dagens kong. Et kulturelt samlingspunkt, hvor fællesskab, tradition og frivillighed går hånd i hånd.
